
Tisztelt Szabóné Laurinyecz Katalin!

Tájékoztatom, hogy az ÁNTSZ Tatabányai, Tatai, Oroszlányi Kistérségi Intézetéhez 2009. augusztus 27-én panaszbejelentés érkezett, mely szerint a tatabányai vasútállomás személypénztárainak helyiségeiben nagy mennyiségű galambürülék felhalmozódás és elhullott galambtetem található, így a szellőző rendszeren keresztül a dolgozók egészségét veszélyeztetik.
Intézetünk munkatársai 2009. augusztus 31-én helyszíni ellenőrzést végeztek a tatabányai vasútállomás személypénztári helyiségeiben. Az ellenőrzéskor az alábbiakat tapasztalták:

- a jegypénztáraknál madárürülék nyomai láthatók (lámpatesteken, hirdetőtáblákon),
- a váróteremben szintén madárürülék nyomok láthatók,
- a pénztárhelyiség mennyezetén madártetemek láthatók,
- a pénztárhelyiségek szellőzőrendszere a levegőt madárürülékkel szennyezett területről szívja be,
- az öltözőben illetve a konyha helyiségben a tartószerkezetet beburkolták, de felülről nem fedték le, így a madárürülék, illetve madártetem a burkolat mögött felhalmozódhat. Az ellenőrzéskor  madárürülékkel erősen szennyezett volt ez a terület.
A meleg időjárás és a szennyezés valamint rovarok elszaporodása miatt, közegészségügyi-járványügyi szempontból jelen állapot nem fogadható el, az ürülék és galambtetemek eltávolításáról, valamint az adott terület fertőtlenítő nagytakarításáról gondoskodni kell. 
A melegre és a fertőzésveszélyre való tekintettel ezen feladatok végrehajtása rövid határidőn belüli intézkedést tesz szükségessé. 

Kérem, szíveskedjen a fennálló hiányosságok megszűntetésére, határidő valamint felelős személy megjelölésével intézkedési tervet készíteni és 2009. szeptember 18-ig az ÁNTSZ Tatabányai, Tatai, Oroszlányi Kistérségi Intézetének megküldeni.

A kért adatokra az egészségügyi hatósági és igazgatási tevékenységről szóló 199l. évi XI. törvény 3. § aa) ac) és 4.§ (6) a) pontok, valamint az egészségügyről szóló 1997. évi CLIV. törvény 36. §. (1) a, és bc, pontok alapján határozathozatal céljából van szükség.
Tatabánya, 2009. szeptember 03.           

                    





Dr Solti Hilda
                                                                                    kistérségi tisztifőorvos 


